text: Strømafbrydelse lukkede internet i Kolding og Sønderborg
  18 december 2015 kl. 08.26
  Folk i Kolding og Sønderborg har måttet undvære både telefon, internet og fjernsyn her til morgen. 
  En strømafbrydelse i Koldingområdet er skyld i at Stofas kunder i Kolding, Sønderborg og Brørup har været uden internet, fjernsyn og telefon siden klokken ca. halv seks i morges.
  -Problemet skyldes en strømafbrydelse på vores hovedanlæg, fortæller kommunikationspartner hos Stofa, Henrik Eske fredag til TV SYD.
  Problemet er blevet løst nu, og både internet, telefon og fjernsyn skulle  være oppe igen.
  